Mahekalu ya Misri

Mahekalu ya Misri yalijengwa rasmi kwa lengo la kuwa sehemu maalum ya kuabudia miungu ya Misri na sehemu ya kuwaenzi mafarao waliokuwepo katika Misri ya Kale. Mahekalu hayo yalichukuliwa kama nyumba za miungu au wafalme kulingana na majina yaliyopewa.

Sehemu muhimu zaidi ya hekalu ilikuwa mahali patakatifu, ambapo kwa kawaida palikuwa na sanamu ya ibada, sanamu ya mungu wao. Vyumba vilivyokuwa nje ya patakatifu vilikuwa vikubwa na kupambwa zaidi kila baada ya muda, mahekalu yalibadilika kutoka kwa vihekalu vidogo mwishoni mwa Misri ya historia ya awali (mwishoni mwa milenia ya 4 KK) hadi majengo makubwa ya mawe katika ufalme mpya (1550-1070 KK). Majengo hayo ni kati ya mifano na ya kudumu ya usanifu wa kale wa Misri, na vipengele vyake vilivyopangwa na kupambwa kulingana na mifumo tata ya ishara za kidini. Muundo wao wa kawaida ulijumuisha mfululizo wa kumbi zilizofungwa, mahakama zilizo wazi, na nguzo za kuingilia zilizopangwa kando ya njia inayotumiwa kwa ajili ya maandamano ya tamasha.

Hekalu kubwa pia lilikuwa na mashamba makubwa na waliajiliwa maelfu ya watu ili kukidhi mahitaji yake. Kwa hiyo mahekalu yalikuwa vituo muhimu vya kiuchumi na vile vile vya kidini. Makuhani waliosimamia taasisi hizo zenye nguvu walikuwa na uvutano mkubwa licha ya kujionyesha kwao kuwa chini ya mfalme, bado walitaja changamoto za mamlaka.

Ujenzi wa mahekalu nchini Misri uliendelea licha ya taifa hilo kupungua na hatimaye kupoteza uhuru wake kwa milki ya Warumi mwaka wa 30 KK. Pamoja na ujio wa Ukristo. Dini ya kimapokeo ya Wamisri ilikabiliwa na mateso na madhehebu ya hekalu yalikufa wakati wa karne ya nne hadi ya sita BK. 

Majengo waliyoacha yalipata uharibifu na kupuuzwa kwa karne nyingi. Mwanzoni mwa karne ya kumi na tisa, wimbi la watu kutaka kutembelea Misri ya kale ilienea katika bara la Ulaya na kusababisha nidhamu ya Egyptology na kuongeza idadi ya wageni kwenye mabaki ya vivutio hivyo. 

Makumi ya mahekalu yamesalia mpaka leo na mengine yamekuwa vivutio vya watalii maarufu duniani ambavyo vinachangia pakubwa katika uchumi wa kisasa wa Misri. Wana-Egypt wanaendelea kusoma mahekalu yaliyosalia na mabaki yaliyoharibiwa kama vyanzo muhimu vya habari kuhusu jamii ya Misri ya kale.

Marejeo

Jamii:Misri ya Kale
Jamii:Majengo ya Misri
Jamii:Afrocuration Project 2022 Tanzania
Jamii:Wiki4uni